**ΑΣΚΗΣΗ 2**

Έστω η Ανώνυμη Εταιρεία «**HOMEPLUS A.E.**» με αντικείμενο εργασιών την παραγωγή και πώληση ειδών σπιτιού, διενεργεί τις παρακάτω συναλλαγές:

**1-4-2020:** Oι αναλυτικοί λογαριασμοί στο τέλος του Μαρτίου έχουν τα εξής υπόλοιπα:

|  |  |  |
| --- | --- | --- |
| **ΚΩΔΙΚΟΣ** | **ΠΕΡΙΓΡΑΦΗ** | **ΥΠΟΛΟΙΠΟ** |
| 54.02.01.0024 | ΦΠΑ εκροών με 24% | 90.000 |
| 54.02.02.0024 | ΦΠΑ εισροών αποθεμάτων με 24% | 52.000 |
| 54.02.02.0124 | ΦΠΑ αγορών παγίων | 54.000 |
| 54.02.02.0224 | ΦΠΑ δαπανών με 24% | 12.000 |

Να γίνουν οι εγγραφές εκκαθάρισης του Μαρτίου. Να καταχωρηθεί και η λογιστική εγγραφή που ακολουθεί στην περίπτωση χρεωστικού ή πιστωτικού υπολοίπου.

**10-4-2020:** Η επιχείρηση αγόρασε 500 κιλά νήμα από την ΕΛΑΚ ΑΕ για να το χρησιμοποιήσει ως πρώτη ύλη για την παραγωγή λευκών ειδών (ΤΔΑ118). Η μεικτή αξία του νήματος είναι 9.300,00 €, ΦΠΑ 24%. Για το ποσό αυτό συμφωνήθηκε τα 2.300,00 € να καταβληθούν σε μετρητά μέσω καταθέσεων όψεως, τα 1.000,00 με επιταγή λήξης 10/5 και τα υπόλοιπα με συναλλαγματική λήξης 30/12 του ίδιου έτους. Υπολογίζεται τόκος με επιτόκιο 15%, ΦΠΑ 24% (ΤΠΥ13)

**12-4-2020:** Η εταιρεία ΕΛΑΚ ΑΕ μας κάνει έκπτωση για την παραπάνω αγορά και εκδίδει το Π.Τ. Ν.10 με αξία 500,00 ευρώ συν Φ.Π.Α. 24%.

**10-5-2020:** Γίνεται η πληρωμή της επιταγής μέσω καταθέσεων όψεως.

**13-5-2020:** Πληρώνεται η αμοιβή του λογιστή – φοροτεχνικού συμβούλου «ΚΩΝΣΤΑ ΙΟΡΔΑΝΗ» βάσει του Τ.Π.Υ Ν.130. Καθαρή αξία 1.200,00 ευρώ πλέον Φ.Π.Α 24% (έγινε παρακράτηση φόρου εισοδήματος 20%). Η εξόφλησή του γίνεται με επιταγή μας ALPHA BANK N.12538-1 λήξεως 30/09/2020.

**26-5-2020:** Η επιχείρηση αγόρασε ένα ελαφρώς μεταχειρισμένο φορτηγό αυτοκίνητο αξίας 20.000 €, (ΤΔΑ 25) από τον Σίσκο Νικόλαο. Για την εξόφληση του ποσού η επιχείρηση κατέβαλλε 10.000 € μετρητά και για τα υπόλοιπα αποδέχθηκε συναλλαγματική με 5% επιτόκιο, ΦΠΑ 24% λήξης 31-12-20.

**30-12-2020:** Γίνεται η πληρωμή της συναλλαγματικής μέσω καταθέσεων όψεως.

**31-12-2020:** Πληρώθηκε η συναλλαγματική που εκδόθηκε για την αγορά του φορτηγού.

**31-12-2020:** Στο τέλος της χρήσης ο λογαριασμός 64.05.01.0000 ενοίκια του κτηρίου της επιχείρησης είχε χρεωστικό υπόλοιπο 6.000 €. Ο Λογιστής της εταιρείας διαπίστωσε πως τα δεδουλευμένα ενοίκια ήταν 4.000€ και κάνει με λογιστική εγγραφή τον διαχωρισμό του εξόδου.

**31-12-2020:** Να υπολογισθούν οι αποσβέσεις του φορτηγού γνωρίζοντας ότι ο Συντελεστής Απόσβεσης είναι 20%.